Leġġenda ta' sebgħin sena ilu Kif tafu din is-sena ġewwa l-lokalità tagħna qed jiġu mfakkra bosta anniversarji. Tajjeb wieħed ifakkar leġenda li sebgħin sena ilu, propju fi żmien it-tieni gwerra dinjija, kienet fuq fomm kulħadd. Dan it-tagħrif mhux qed inġibuh biex nfakkru xi anniversarju imma sabiex nagħtu tagħrif fuq l-istorja tal-Fgura, storja illi għalkemm mhijiex waħda twila jew antika, xorta fiha suġġetti ta' interess. Ħafna mill-anzjani li ilum jgħoddu ' il fuq minn 60 sena kollha jiftakru l-ewwel kappella li kienet tinsab fi Triq Hompesch. Din il-kappella li kienet iddedikata lill-Madonna tal-Karmnu, kienet taqdi l-ħtiġijiet spiritwali tal-ftit familji li dak iż-żmien kienu jabitaw ġewwa l-Fgura. Ġara illi fi żmien il-gwerra din il-kapella, bħal bosta knejjes u bini ieħor, intlaqgħtet minn bomba u ġarrbet bosta ħsarat. Ġewwa din il-kappella kienet meqjuma statwa tal-Ecce Homo u li dan spiċċa qalb it-tifrik mal-kumplament tal-opri li kellha din THE SEQCE HOMOTOF THE GHURGH ''TAL-FCURA' Rapport kif deher fil-gazzetta Times of Malta tat-13 ta' Lulju 1940, li tirraporta l-fatt bħala 'miraklu'. Aktar tard, l-awtoritajiet ekkleżjastiċi innegaw li kien intervent divin, iżda sempliċiment raġel li sab ir-ras tal-istatwa fl-art u poġġieha fit-toqba tal-ħajt. L-unika ħaġa li tidher li baqgħet sħiħa kienet rasu u li din baqgħet tidher minn xi spazju bejn xi ċnagen. In-nies malajr bdew xnieha li l-Ecce Homo baqa' jħares u jitlob għall-paċi u kif anke jidher mir-ritratt li deher fit-Times of Malta tat-13 ta' Lulju 1940, din tirraporta li dan kien miraklu u bosta devoti anke qegħdu fjuri u xemgħat quddiem toqba fejn tidher sew ir-ras. Għalhekk l-awtoritajiet ekkleżjastiċi innegaw li kien intervent divin, iżda dan kien sempliċiment raġel li kien għaddej min hemm preċiż wara li kienet niżlet il-bomba, dan poġġa r-ras bejn il-ġebel wara li sab ir-ras fl-art. Bdew jgħidu ukoll illi l-Ecce Homo kien qed iħares lejn il-port il-kbir. Tagħrif meħud mill-ktieb Il-Fgura 'il bieraħ u llum kitba ta' Pawlu Mifsud kif ukoll mill-ktieb Ġabra ta' leġġendi ta' Joseph C. Camilleri. Ritratt tal-1940 tal-Knisja tal-Madonna ta' Monte Karmeli fil-Fgura. Tidher ir-ras tal-istatwa ta' Kristu fit-toqba (indikata bi vleġġa bajda). Il-knisja kienet tinsab eżatt f'nofs Triq Hompesch. Minflok il-knisja twaqqaf monument (lemin) li ġie inawgurat fl-4 ta' Frar, 1990. Festa 2010 Ghaqda Mużikali u Soċjali Madonna tal-Karmnu — Fgura